
Cylch 1 Astudiaeth Craidd: Y Dysgwyr: pwy ydw I’n ei addysgu 

Geiriau heb rhestr cyfeirio – 2,054
Geiriau gyda rhestr cyfeirio - 

Maen pwysig bod athrawon yn cael dealltwriaeth o sut mae plant yn datblygu a thyfu er bod nhw gallu cael eu paratoi ar gyfer gweithio gyda phlant i gyrraedd ei anghenion emosiynol, cymdeithasol, gwybyddol a chorfforol. 
Yn yr aseiniad yma byddaf yn amlinellu ble mae Ella o ran datblygiad cymdeithasol, corfforol a gwybyddol a gweld pa agweddau a strategaethau y gallai athrawon defnyddio i gynorthwyo datblygiad Ella.
Mae’r rôl athrawon yn cynnwys cynorthwyo yn y dysgu a chymorth y plant trwy gydol ei datblygiad addysgol. Mae rhai o gyfrifoldebau athrawon yn cynnwys edrych ar ôl y disgyblion a’r dosbarth. Mae athrawon angen monitro cynnydd plant, mae hefyd ganddynt rôl o edrych yn ofalus ar weithredoedd a datblygiad cymdeithasol ac addysgol plant. Rhai o’r sgiliau allweddon sydd angen i fod yn athro llwyddiannus yn cynnwys gwrando gweithredol, cynllunio a hefyd rywun sydd yn gallu cyfathrebu ac yn gallu darparu adborth. 
Mae Comisiynydd Plant Cymru yn wefan sydd yn dangos yr holl hawliau mae plant yn cael. Un hawl sydd yn sefyll allan yn y rhestr yma oedd erthygl 28 a ddywedodd “Your right to learn and go to school.”(Comisiynydd Plant Cymru, 2019, https://www.childcomwales.org.uk/uncrc-childrens-rights/uncrc/). 
Mae'n bwysig bod athrawon yn ymwybodol o hawliau pob plentyn. Mae'n bwysig bod hawliau myfyrwyr yn hysbys gan athrawon er mwyn sicrhau bod eu hawliau'n cael eu parchu. Trwy athrawon yn gwybod a deall hawliau plant mae’n caniatáu amgylchedd mwy diogel i athrawon a disgyblion, mae hefyd yn caniatáu i'r athro drosglwyddo'r wybodaeth i'r plant.  
Yn ôl europass teacher academy  “Holistic education is an approach to learning which focuses on all aspects of an individual, rather than just their academic or intellectual development.” (Pumpo, 2023, https://www.teacheracademy.eu/blog/holistic-education/). Mae'n bwysig i athrawon, wrth gynllunio gwersi, eu bod yn ystyried y dull cyfannol o addysgu. Dylai athrawon edrych ar y plant yn eu dosbarth a phlannu eu gwers yn seiliedig ar ddymuniadau ac anghenion y plant wrth gynnwys y cwricwlwm yn eu gwersi.
Un agwedd at ddatblygiad plentyn yw’r ymagwedd gyfannol. Mae’r ymagwedd gyfannol yn canolbwyntio ar agweddau dysgu corfforol, personol, emosiynol ac ysbrydol, gwybyddol a cymdeithasol.  
Wrth edrych ar broffil Ella gallwn weld bod datblygiad cymdeithasol Ella heb ddatblygu'n llawn. 
Mae yn awgrymu yn y proffil bod ni all Ella trafod atebion posib i unrhyw wrthdaro heb ymyrraeth oedolion. Mae theori gymdeithasol Bandura (1972) yn pwysleisio’r pwysigrwydd modelu, arsylwi ac efelychu’r ymddygiadau ac emosiynau pobl eraill (Mcloed, SimplyPsychology, 2023). 	
Fel athrawes gallwn helpu Ella gan ddefnyddio ymarfer adferol. Gallwn nhw trafod gydag Ella sut mae ei phenderfyniadau hi yn effeithio plant eraill a pa effaith mae yn cael a dangos hi sut i ymateb iddyn nhw gydag empathi a sut i ymddiheuro yn gywir. Ar ôl Ella gweld hyn gallwn helpu yn llai a llai nes ei bod yn gwybod sut i ymateb ei hun heb ymyrraeth yr athrawes. Ar ôl gallwn weld bod Ella yn gwella ac yn bod yn llai dibynnol ar yr athrawon gallwn ni gwobrwyo’r ymddygiad i obeithio y bydd Ella yn ailadrodd yr ymddygiad. 	Theori sydd yn cysylltu gyda hyn yw Skinner (1904-1990). Gwnaeth Skinner cyfrannu llawer at seicoleg ond un o’i ddamcaniaethau mwyaf adnabyddus oedd ei damcaniaeth gyflyru gweithredol. Credai Skinner y gall ymddygiad plant gael ei gyflyru gan ymateb rhywun neu rywbeth. Dywedodd Skinner fod angen atgyfnerthu ymddygiad er mwyn cyflyru. Gall yr atgyfnerthiad fod yn gadarnhaol neu'n negyddol. Mae'n credu os bydd ymddygiad yn cael adwaith cadarnhaol mae'n fwy tebygol o gael ei ailadrodd yn y dyfodol (Cherry, verywellmind, 2020). 
Gallem ddefnyddio hyn trwy wobrwyo Ella pan fydd yn dangos ymddygiad neu agwedd gadarnhaol tuag at gyfoedion ac eraill. Gobeithio bydd Ella yn perthnasu agwedd ac ymddygiad positif gyda gwobr felly bydd yn parhau i ddefnyddio ymddygiad cadarnhaol trwy gydol ei bywyd ysgol. 
Mae hefyd yn nodi yn broffil Ella nid yw Ella yn dangos gofal a pharch tuag at eraill gallwn gysylltu theori Bandura (1972) a Skinner (1904-1990) i helpu Ella yn yr ardal yma gan fod yn fodel rôl i Ella wrth dangos parch i bawb ond hefyd gallwn wobrwyo Ella pan fydd hi yn dangos parch i'w chyfoedion. 
Mae proffil Ella hefyd yn nodi nad yw hi bob amser yn hapus i wahanu oddi wrth ei mam bob bore. Damcaniaeth sydd yn edrych yn ddyfnach mewn i efallai pam mae Ella yn teimlo fel hyn yw Bowlby (1969). 
Credai Bowlby (1969) fod gan blant bedwar math gwahanol o berthynas â'r bobl y maent agosaf atynt. Mae’r pedwar perthynas yma yw perthynas diogel sydd yn golygu bod y plentyn yn cael ymddiried da yn y person ac yn gallu creu perthnasoedd ag eraill yn hawdd, perthynas prederus-amwys sydd yn meddwl bod yn blant yn gallu bod yn clingy, mae’r plant yma hefyd yn tueddu codi cyflwr emosiynol i gael sylw ac nid yw’n dangos ei theimladau go iawn. Mae’r plant gyda’r perthynas hyn yn gallu cael hunanddelwedd isel ac yn gallu bod yn anrhagweladwy, perthynas osgoi, mae'r plant gyda’r perthynas yma'r yn osgoi dangos eu teimladau gan eu bod yn ofni y byddant yn cael cosb am ddangos eu teimladau. Mae’r perthnasoedd yma yn gallu arwain at broblemau wrth adeiladu perthnasoedd yn y dyfodol a hunanddelwedd negyddol. Ar berthynas olaf mae Bolwbly (1969) yw perthynas anhrefnus, mae'r plant yma yn cael syniad anhrefnus am gariad a diogelwch, mae'r plant gyda’r perthnasoedd yma yn osgoi sefyllfaoedd cymdeithasol a hefyd yn cael hunanddelwedd negyddol. (Akerman, PositivePsychology, 2018). 
Ni allwn ddweud yn union pa berthynas mae Ella yn cael gyda’i fam ond wrth edrych ar ei phroffil gallwn awgrymu bod Ella yn cael naill ai perthynas pryderus amwys ac mae hi’n poeni ni fydd mam yn dod nôl neu ddiogel a bod hi yn hapus gyda mam ac yn drist wrth adael mam. Er mwyn gwneud i Ella deimlo'n fwy cyfforddus yn gadael mam, fel y bobl sydd agosaf ati mae angen i ni adeiladu perthynas ymddiriedus gydag Ella fel ei bod hi'n teimlo'n hapus wrth ddod i’r ysgol.
Mae damcaniaeth Bowlby (1969) hefyd yn cydredeg â rhannau o Bronfenbrenner (1965). Mae system ecolegol Urine Bronfenbrenner (1965) yn edrych ar yr amgylchedd o gwmpas y plentyn. Y cylch cyntaf o amgylch y plentyn felly'r agosaf at y plentyn yw'r system feicro. Mae ysgol a theulu yn cael eu cynnwys o dan y system feicro. (Pound, 2009, tud 10) 	Wrth edrych ar hyn os gall yr ysgol weithio gyda theulu Ella yna gobeithio bydd Ella yn hapusach wrth ddod i mewn i'r ysgol a chael gwell perthynas ag Ella i wneud iddi deimlo'n fwy cyfforddus wrth gymdeithas.	
	Gallwn weld o ddarllen proffil Ella ei bod yn parhau i ddatblygu ei hemosiynau. Mae proffil Ella yn dweud bod Ella yn defnyddio ystum i gyfleu ei hanghenion, er y gall fod yn gyndyn iawn i wneud hynny. Mae’r damcaniaethwr Montessori (1912) yn edrych i mewn i sut mae yna gamau gwahanol lle mae plant yn fwy awyddus i ddysgu ac â mwy o ddiddordeb a chymhelliant i ddysgu. Mae Montessori (1912) yn dweud  “Can learn to read, write and count at an early age – although she believed that these should only be introduced when children showed intreset”. (Pound, 2005, tud 30)
Wrth ddarllen hwn a’i phroffil fe welwn fod Ella’n drist wrth ddod i’r ysgol a gadael ei mam, gallai hyn wedyn wneud i Ella deimlo’n ddigymell ac nad yw’n barod i wneud gwaith. I helpu Ella gallem wneud pethau i'w gwneud hi'n hapusach felly byddai'n fwy parod ac yna byddai'n helpu datblygiad gwybyddol ac emosiynol Ella a'r gobaith yw y bydd yn mynd i drefn i wneud pethau y mae'n eu hoffi wrth ddod i'r ysgol i'w gwneud yn hapusach. 
Dywedir ym mhroffil Ella ei bod yn mwynhau plant yn gofalu amdani a'i bod yn hoffi dangos hoffter at y plant eraill. Dywedir ym mhroffil Ella ei bod yn mwynhau plant yn gofalu amdani a'i bod yn hoffi dangos hoffter at y plant eraill. Damcaniaethwr sy'n ymchwilio i hyn yw Susan Isaac (1924). Credai Isaac mai'r ffordd y gall plant wneud synnwyr o'r byd yw trwy chwarae ag arweiniad ysgafn. Dywedodd pan fydd plant yn chwarae ac yn esgus bod yn famau a thadau mae'n rhoi gwybodaeth iddynt am y ffordd y mae rhieni'n ymddwyn. (Pound, 2005, tud 33-34) 
Rwy'n credu pan fydd Ella yn chwarae gyda'i chyfoedion ac yn eu hoffi yn gofalu amdani yn gwneud iddi deimlo'n hapusach. Rwy'n credu ei fod yn gwneud iddi deimlo fel ei bod yn gartrefol a phan mae'n dangos hoffter at y plant eraill rwy'n credu ei bod yn modelu'r rhyngweithio sydd ganddi gartref gyda'i theulu ac mae'n gwneud iddi deimlo'n fwy cyfforddus a hapus yn yr ysgol.
  	Wrth edrych ar broffil Ella gallwn gasglu bod ganddi lawer o sgiliau gwybyddol. Un damcaniaethwr sy'n edrych ar ddatblygiad gwybyddol oedd Piaget (1951). Credai Piaget (1951) fod camau i ddatblygiad gwybyddol ac na fyddai plant yn gallu dysgu cysyniadau newydd os nad ydynt wedi cyrraedd cyfnod penodol o’u datblygiad. Credai Piaget (1951) fod pedwar cam i ddatblygiad. Mae'r camau hyn  sensorimotor, rhagweithredol, gweithredol concrit a gweithredol ffurfiol. (Pound, 2005, tud 37)  
Wrth edrych ar oedran Ella dyle Ella fod yn y cam rhagweithredol ac wrth ddarllen ei phroffil mae'n dweud bod Ella yn gwybod y  gwahaniaeth rhwng ffantasi a realiti ac mae hi yn hoffi chwarae esgus. 
Dywed Piaget (1951) bod dylai plant yn y cam yma gallu defnyddio delweddaeth feddyliol a chynrychioli'r byd yn fewnol trwy iaith. Er bod hyn yn wir, mae Piaget (1951) hefyd yn datgan nad oes terfynau amser o fewn y camau o ba oedran y dylent fod ar y lefelau o fewn y camau. Mae'n credu bod eu profiadau a'r amgylchedd y maent yn byw ynddo yn cyfrannu at eu datblygiad gwybyddol. 
Mae’r proffil yn dweud bod Ella dim ond yn defnyddio ymatebion un gair. Dywed Piaget (1951) y dylai plant yn y cyfnod hwn ddangos sgiliau iaith well felly dylent allu defnyddio atebion mwy nag un gair.(Mcloed, SimplyPsychology, 2023) Er y dylai Ella fod yn defnyddio ymatebion mwy nag un gair yn ystod y cyfnod hwn nid yw hyn yn golygu nad yw hi yn y cam cywir fel y dywedais yn flaenorol mae Piaget (1951) yn awgrymu nad oes terfyn amser ar gyfer pryd y dylent fod yn taro pob lefel o fewn y cam. (Mcloed, SimplyPsychology, 2023)  
Gallai hyn fod oherwydd nad yw Ella wedi cael ei hamlygu ddigon yn yr amgylchedd mewn sgyrsiau neu'n cael ei gofyn cwestiynau sydd angen ateb mwy nag un gair. I helpu Ella gallwn gymryd yr amser i ofyn cwestiynau i Ella sydd angen ateb mwy nag un gair a chael trafodaethau gydag Ella am bethau mae hi’n eu hoffi fel ei bod hi’n fwy hyderus wrth siarad.
Mae'n nodi ym mhroffil Ella nad yw'n gallu pwyntio at fwy na deg gwrthrych yn gywir a'u cyfri. Yn ôl (Dosman, Andrews, & Goulden, 2012) yn debyg i Piaget (1951), mae'r amgylchedd a'r eneteg yn cael effaith ar y sgiliau y mae plant yn eu cyflawni. Mae (Dosman, Andrews, & Goulden, 2012) wedi darparu tabl lle gallwn weld lle y dylai plant fod mewn oedrannau penodol. Wrth edrych ar y tabl rhwng 3-5 oed, dylai plant allu gwybod llythrennau, rhifau, siapiau a lliwiau a gallent gyfrif.  
Wrth ddarllen yn fwy dylai plant oedran Ella gallu cyfri lan at 10 ond dim mwy. Wrth edrych ar y tabl a darllen mwy gallwn weld bod nad ydy Ella tu ôl yn yr adran mathemateg. I help Ella gallwn wneud mwy o gemau mathemateg gydag Ella i helpu tyfu ei hyder wrth ateb cwestiynau a gobeithio helpu hi yn yr adrannau gwybyddol arall. 
Wrth edrych a dadansoddi proffil Ella gallwn weld nad yw hi’n union le mae angen iddi fod o ran ei datblygiad, ond mae llawer o bethau y gall athrawon a phobl yn ei chymuned ei gwneud i helpu Ella i barhau i ddatblygu a gyda’r cymorth y byddai hi allu cyrraedd y camau y mae angen iddi fod arnynt. Mae'n ymddangos bod gan Ella ddiffyg hyder yn yr ysgol y gallwn weld hynny yn ei sgiliau cyfathrebu a'r ffordd y mae'n chwarae gyda'i chyfoedion. Mae angen i ni helpu Ella i feithrin ei hyder fel y gall wedyn ganolbwyntio ar ei datblygiad gan y bydd yn teimlo’n fwy cyfforddus a hyderus i ofyn cwestiynau. Pan godir hyder Ella, credaf y bydd datblygiad amlwg yn ei sgiliau cyfathrebu, emosiynol a gwybyddol.
